Document ID: 32001R1564

32001R1564
L 208/14
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1564/2001 НА КОМИСИЯТА
от 31 юли 2001 година
за изменение на Регламент (ЕО) № 562/2000 по отношение на вакуумното опаковане на някои разфасовки от говеждо и телешко месо при интервенция и за поправяне на Регламент (ЕО) № 1209/2000
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1254/1999 на Съвета от 17 май 1999 г. относно общата организация на пазара на говеждо и телешко месо (1), последно изменен с Регламент (EО) № 1512/2001 (2), и по-специално член 47, параграф 8 от него,
като има предвид, че:
(1)
Регламент (ЕО) № 562/2000 на Комисията от 15 март 2000 г. относно определяне на подробни правила за прилагането на Регламент (ЕО) № 1254/1999 на Съвета по отношение на изкупуването при публична интервенция на говеждо и телешко месо (3), последно изменен с Регламент (ЕО) № 1082/2001 (4), съдържа специални правила, които се прилагат относно опаковането на разфасовките, извършвано непосредствено след обезкостяването на месото, както и предписания, които се прилагат относно обезкостяването на месото при интервенция.
(2)
Въз основа на придобития опит е необходимо да се внесе яснота в положението относно възможността за вакуумно опаковане на някои индивидуални разфасовки на говеждо и телешко месо при интервенция. Въз основа на гореизложеното Регламент (ЕО) № 562/2000 следва да бъде изменен.
(3)
В член 1, параграф 2, буква б) от версията на английски език на Регламент (ЕО) № 1209/2001 на Комисията от 20 юни 2001 г. за дерогиране от Регламент (ЕО) № 562/2000 относно определяне на подробни правила за прилагането на Регламент (ЕО) № 1254/1999 на Съвета по отношение на изкупуването при публична интервенция в сектора на говеждо и телешко месо (5), последно изменен с Регламент (ЕО) № 1496/2001 (6), се съдържа грешка. Като се има предвид гореизложеното, е необходимо да бъде направена поправка в същия регламент.
(4)
Мерките, предвидени в настоящия регламент, са в съответствие със становището на Управителния комитет по говеждо и телешко месо,
ПРИЕ НАСТОЯЩИЯ РЕГЛАМЕНТ:
Член 1
Към приложение V към Регламент (ЕО) № 562/2000 се добавя следната точка:
„3. ВАКУУМНО ОПАКОВАНЕ НА НЯКОИ ИНДИВИДУАЛНИ РАЗФАСОВКИ
Държавите-членки могат да решат да допуснат вакуумно опаковане вместо индивидуалното опаковане, предвидено в точка 1, за разфасовките с кодове INT 12, 13, 14, 15, 16, 17 и 19.“
Член 2
Член 1, параграф 2, буква б) от версията на английски език на Регламент (ЕО) № 1209/2001 се чете, както следва:
(Отнася се само за версията на английски език).
Член 3
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 31 юли 2001 година.

Labels: 3
17